cyanic-selkie/wikianc huggingface dataset:
אינטואיציה
הינדואיזם
אושו האמין שתודעתם של בני אדם נמצאת במצב סדר הולך וגובר מאינסטינקטים בסיסיים של בעלי חיים לאינטליגנציה ולאינטואיציה, ובני אדם חיים כל הזמן במצב מודע זה שלעיתים קרובות נע בין מצבים אלה בהתאם לזיקה שלהם. הוא גם מציע שלחיות במצב האינטואיציה היא אחת המטרות הנעלות של האנושות.
Advaita vedanta (אסכולה של מחשבה) הופכת אינטואיציה להיות חוויה דרכה ניתן לבוא במגע עם חוויית ברהמן (אלוהות אינסופית, "נשמת היקום" וכן "השלם האחד הנצחי").
אסלאם
באסלאם יש חוקרים שונים עם פרשנויות מגוונות של אינטואיציה שמכונה לעיתים קרובות חדס (בערבית: حدس, "להכות במקום הנכון"), לפעמים מקשרים את היכולת של בעל ידע אינטואיטיבי לנבואה. סיהאב אל דין אל סוהראוואדי, בספרו "הפילוסופיה של ההארה", מסביר כי אינטואיציה היא ידע שנרכש באמצעות הארה והיא מיסטית באופייה ומציע גם התבוננות מיסטית (מושאדה ) על כך ולהביא להכרעות נכונות. בשעה שאבן סינא מוצא שהיכולת להיות בעל אינטואיציה היא "כושר נבואי" ומגדיר אותה כידע שהושג מבלי לרכוש אותו במכוון. הוא מוצא שידע רגיל מבוסס על חיקוי בעוד שידע אינטואיטיבי מבוסס על ודאות אינטלקטואלית.
פילוסופיה מערבית
במערב, האינטואיציה אינה מופיעה כתחום לימוד נפרד, ואזכורים והגדרות מוקדמות ניתן לייחס לאפלטון, המנסה בספרו, "הרפובליקה", להגדיר אינטואיציה ככושר בסיסי של התבונה האנושית להבין את אופייה האמיתי של המציאות. ביצירותיו מנון ופיידון הוא מתאר את האינטואיציה כידע קיים מראש ששוכן ב"נשמת הנצח", ותופעה שבאמצעותה האדם הופך להיות מודע לידע הקיים מראש. הוא מספק דוגמה לאמיתות מתמטיות, ומצביע על כך שלא מגיעים אליהם על ידי דעת. הוא טוען כי ניתן לגשת לאמיתות אלה באמצעות ידע שכבר קיים בצורה רדומה ונגיש ליכולת האינטואיטיבית שלנו. תפיסה זו של אפלטון מכונה לעיתים גם אנאמנזיס. מאוחר יותר נמשך מחקר זה על ידי חסידיו.
בספרו "הגיונות על הפילוסופיה הראשונית", מתייחס דקארט לאינטואיציה כידע שקיים מראש שנצבר באמצעות הנמקה רציונלית או גילוי אמת באמצעות התבוננות. הגדרה זו מכונה בדרך כלל אינטואיציה רציונלית. לפילוסופים מאוחרים יותר, כמו יום, פרשנות האינטואיציה עמומה יותר. יום טוען כי אינטואיציה היא הכרה ביחסים (יחס של זמן, מקום וסיבתיות) בשעה שהוא קובע כי "הדמיון" (הכרה ביחסים) "יכה את העין" (מה שלא ידרוש בדיקה נוספת) אך ממשיך לקבוע, "או ליתר דיוק בדעת" - ייחוס אינטואיציה לכוח השכל, תוך סתירה של תורת האמפיריציזם.
עמנואל קאנט מוצא שאינטואיציה נחשבת למידע חושי בסיסי המסופק על ידי הכישור הקוגניטיבי של הרגישות (שקול למה שאפשר לכנות באופן רופף תפיסה). קאנט קבע כי מוחנו מטיל את כל האינטואיציות החיצוניות שלנו בצורה של מרחב, ואת כל האינטואיציות הפנימיות שלנו (זיכרון, מחשבה) בצורה של זמן. האינטואיציוניזם היא עמדה שקודמה על ידי לויצן אגברטוס יאן בראואר בפילוסופיה של המתמטיקה, הנגזרת מטענתו של קאנט כי כל הידע המתמטי הוא ידע על הצורות הטהורות של האינטואיציה - כלומר אינטואיציה שאינה אמפירית. ההיגיון האינטואיציוניסטי עוצב על ידי ארנד הייטינג כדי להתאים לעמדה זו (ואומץ על ידי צורות אחרות של קונסטרוקטיביזם באופן כללי). זה מאופיין בדחיית העקרון השלישי הנמנע: כתוצאה מכך הוא לא מקבל באופן כללי כללים כמו ביטול שלילה כפולה ושימוש ב-reductio ad absurdum כדי להוכיח את קיומו של משהו.
בדרך כלל פונים לאינטואיציות באופן בלתי תלוי בכל תאוריה מסוימת כיצד האינטואיציות מספקות עדויות לטענות, וישנם דיווחים שונים על סוג המצב הנפשי של האינטואיציות, החל משיקול דעת ספונטני בלבד להצגה מיוחדת של אמת הכרחית. בשנים האחרונות ניסו מספר פילוסופים, ובמיוחד ג'ורג' בילר, להגן על פניות לאינטואיציה כנגד הספקות הקוויניים, מהגותו של וילארד ואן אורמאן קוויין, בנוגע לניתוח רעיוני. אתגר שונה לפניות לאינטואיציה הגיע באחרונה מצד פילוסופים ניסיוניים, הטוענים כי יש פניות לאינטואיציה צריכות להתבסס על שיטות של מדעי החברה.
ההנחה המטאפילוסופית לפיה הפילוסופיה תלויה באינטואיציות, מאותגרת לאחרונה על ידי כמה פילוסופים. טימותי ויליאמסון טען כי אינטואיציה אינה ממלאת תפקיד מיוחד בפילוסופיה, וכי לא ניתן להפריד באופן משמעותי את הספקנות לגבי האינטואיציה מהספקנות הכללית לגבי שיפוט. בראייה זו, אין הבדלים איכותיים בין שיטות הפילוסופיה והשכל הישר, המדעים או המתמטיקה.
פרויד
לדברי זיגמונד פרויד, ניתן להשיג את הידע רק באמצעות מניפולציה אינטלקטואלית של תצפיות שנעשו בקפידה. פרויד דחה כל אמצעי אחר לרכישת ידע כמו אינטואיציה, וממצאיו היו יכולים להיות תפנית אנליטית מחשבתית כלפי הנושא.
יונג
בתאוריה של קארל יונג על האגו, שתוארה בשנת 1916 ב-Psychological Types, האינטואיציה היא "פונקציה לא הגיונית", שלה מתנגדים בצורה הישירה ביותר התחושה, ומתנגדות באופן פחות חזק ה"פונקציות הרציונליות" של חשיבה ותחושה. יונג הגדיר את האינטואיציה כ"תפיסה דרך הלא מודע": שימוש בתפיסת חוש בלבד רק כנקודת מוצא, להביא רעיונות, תמונות, אפשרויות, דרכים לצאת ממצב חסום, על ידי תהליך שהוא בעיקרו לא מודע.
יונג אמר כי אדם בו האינטואיציה דומיננטית, "טיפוס אינטואיטיבי", אינו פועל על סמך שיקול דעת רציונלי אלא על בסיס עוצמת התפיסה. טיפוס אינטואיטיבי מוחצן, "האלוף הטבעי של כל המיעוטים עם העתיד", מכוון לאפשרויות חדשות ומבטיחות אך לא מוכחות, ולעיתים קרובות רודף אחרי אפשרות חדשה לפני שמיזמים קודמים נשאו פרי, מתעלם מרווחתו תוך רדיפה מתמדת אחר שינוי. טיפוס אינטואיטיבי מופנם מכוון על ידי דימויים מהלא מודע, תמיד חוקר את עולמם הנפשי של הארכיטיפים, מבקש לתפוס את משמעותם של אירועים, אך לרוב אין לו עניין למלא תפקיד באותם אירועים ולא לראות שום קשר בין תוכני הדברים של העולם הנפשי ושל עצמו. יונג חשב שטיפוסים אינטואיטיביים מוחצנים הם ככל הנראה יזמים, ספקולנטים, מהפכנים תרבותיים, שלעיתים קרובות נכשלים עקב הרצון לברוח מכל סיטואציה לפני שהיא מתיישבת ומגבילה - ואפילו זונחת שוב ושוב מאהבים לטובת אפשרויות רומנטיות חדשות. טיפוסיו האינטואיטיביים המופנמים היו ככל הנראה מיסטיקנים, או נביאים, שנאבקו במתח בין הגנה על חזיונותיהם מפני השפעה של אחרים והפיכת רעיונותיהם למובנים ומשכנעים באופן סביר לאחרים - הכרח כדי שהחזיונות ישאו פרי אמיתי.
פסיכולוגיה מודרנית
בפסיכולוגיה מודרנית, אינטואיציה יכולה להקיף את היכולת לדעת פתרונות תקפים לבעיות ולתהליכי קבלת החלטות. לדוגמה, מודל ההכרה (RPD) מסביר כיצד אנשים יכולים לקבל החלטות מהירות יחסית מבלי שהם צריכים להשוות בין חלופות. גארי קליין מצא כי תחת לחץ זמן, בהחלטות שיש לתוצאותיהן משמעות כבדה ושינוי פרמטרים, מומחים השתמשו בבסיס הניסיון שלהם כדי לזהות מצבים דומים ובחרו באופן אינטואיטיבי בפתרונות מעשיים. לפיכך, מודל ה-RPD הוא תערובת של אינטואיציה ושל ניתוח. האינטואיציה היא תהליך התאמת דפוסים שמרמז במהירות על דרכי פעולה אפשריות. הניתוח הוא ההדמיה הנפשית, סקירה מודעת ומכוונת של דרכי הפעולה.
האינסטינקט מתפרש לרוב בצורה לא נכונה כאינטואיציה והאמינות שלו נחשבת כתלויה בידע בעבר ובהתרחשויות בתחום מסוים. לדוגמה, מישהו בעל ניסיון עם ילדים יהיה בעל אינסטינקט טוב יותר לגבי מה עליהם לעשות במצבים מסוימים. זה לא אומר שלאדם עם ניסיון רב תהיה תמיד אינטואיציה מדויקת.
יכולות אינטואיטיביות נבדקו כמותית באוניברסיטת ייל בשנות השבעים. בזמן שנבחנו תקשורות לא מילוליות, החוקרים שמו לב כי חלק מהנבדקים הצליחו לקרוא רמזים לא מילויים מהעוויות בפנים לפני שהתרחש חיזוק. בהפעלת עיצוב דומה הם ציינו כי נבדקים אינטואיטיביים ביותר קיבלו החלטות במהירות אך לא הצליחו לזהות את הרציונל שלהם. רמת הדיוק שלהם, לעומת זאת, לא הייתה שונה מזו של הנבדקים הלא אינטואיטיביים.
על פי עבודותיו של דניאל כהנמן, אינטואיציה היא היכולת לייצר באופן אוטומטי פתרונות ללא טיעונים לוגיים ארוכים או הוכחות.
אינטואיציה והאמת
לא כל תחושה שמקורה באינטואיציה, היא אמת. זאת ניתן לראות כאשר לאנשים שונים יש אינטואיציות סותרות אודות עובדה שאינה נושא לפרשנות או לטעם אישי, לכן חלקן חייבות להיות שגויות.
סיטואציה אמיתית או הנראית כאמיתית, המפרה את האינטואיציה, נקראת פרדוקס. דוגמה לפרדוקס כזה ניתן למצוא בפרדוקס יום ההולדת. שהוא פרדוקס הנובע מהאינטואיציה המתמטית של האדם. גם נוסחאות רבות בהסתברות סותרות את האינטואיציה, לדוגמה בעיית מונטי הול.
המשמעות האינטואיטיבית שמייחסים לתופעות שונות, מטעה אף היא. כדוגמה, ניתן להשתמש בצבע. לכאורה נראה שהצבע הוא תכונתו של העצם הצבוע. בעוד שבפועל הצבע היא תחושה התלויה ברגישות עינו של הצופה לאורכי גל שונים של האור המוחזר מהעצם, ואנשים שונים (למשל עיוורי צבעים) רואים צבע שונה כשהם צופים באותו העצם. דוגמאות חריפות יותר ניתן לראות בפאטה מורגנה ובתעתועי ראייה מסוגים שונים.
על אף שהאינטואיציה מוטעית לעיתים, פעמים רבות היא מועילה. לכן יש לשקול ולבדוק כל מקרה לגופו ולהשתדל לגבות את האינטואיציה במידע תומך נוסף.
אינטואיציה ומיסטיקה
היות שמקור הידיעה האינטואיטיבית אינו מודע, נוצרה סביב האינטואיציה שורה של רעיונות מיסטיים. מיסטיקנים תלו את תחושת הידיעה האינטואיטיבית ברעיונות שונים ומגוונים, וביניהם קשר ישיר עם אלהים, גלגול נשמות ותודעה קולקטיבית. בפילוסופיה היוונית הקדומה (וזו שררה גם בהגות ימי הביניים) מקובלת הייתה תפיסה אקטיבית של מקור הידע החיצוני לאדם (למשל השכל הפועל הנמצא מחוץ לבני האדם). תפיסה זו הסבירה מדוע יכול האדם הקולט את האינטואיציה להיות פסיבי (ללא הפעלה מאומצת של שיקול הדעת), ועדיין הידיעה מגיעה אליו בפועל, וזאת משום שמקור הידע החיצוני הוא האקטיבי במסירת הידע אל האדם.
ההסבר הפשוט לתחושות אלה מצביע על פעילות תת-הכרתית שוטפת שמקרינה לסף המינימלי של ההכרה, כך דברים שנקלטים ומעובדים על ידי התת-מודע באים לידי ביטוי לפני שאדם מסוגל להבינם בצורה הגיונית.
פיתוח אינטואיציה
לפי פרופסור דניאל כהנמן, ניתן לפתח את האינטואיציה כאשר יש חוקיות מסוימת אף אם אין אנו מודעים לה, לא מדובר בכוח על-טבעי. לדבריו יש לנו שתי מערכות: "מערכת 1" שהיא פועלת מאחורי הקלעים, לא מודעת, אוטומטית, והשימוש בה אינו דורש מאמץ ולרוב אינו בשליטה רצונית, ו"מערכת 2" שהיא החשיבה המודעת, רצף המחשבות שזורם בראשנו. היא אטית מאוד ויכולה בכל רגע לבצע רק פעולה אחת, וגם אז דורשת שליטה ומאמץ. לדבריו "עיקר השיטה לתכנת את האינטואיציה: חוקיות, תרגול רב ופידבק מיידי ורציף מהמומחה הכי טוב שאתה יכול למצוא". אחד מהשלושה לא מספיק. הוא מביא דוגמה של מיון אפרוחים קטנים. אין לאפרוחים צעירים סימני זיהוי להבחנה מהירה על ידי אדם בין זכר לנקבה, אבל אם עובדים מתלמדים מנחשים בשלב ראשון את מין האפרוח ניחוש עיוור, ומקבלים היזון חוזר מיידי ממומחה, הם מגיעים ל-99.7% דיוק רק לפי הרגשה.
אטימולוגיה
המילה אינטואיציה באה מהפועל הלטיני intueri שתורגם כ"לשקול (consider)" או מהמילה intuycyon באנגלית תיכונה מאוחרת ,"להרהר".
טנא נגה
טנא נגה הייתה חברה ישראלית לייצור מוצרי חלב שהוקמה ב-1953 על ידי משה פרנקנטל ואגודת "טנא", אגודה שיתופית לשיווק תוצרת חקלאית. החברה נקלעה לקשיים בסוף שנות ה-60 ונמכרה במחיר סמלי ליגאל הורביץ. הורביץ מכר את החברה ל"תנובה" בשנת 1981.
בשנת 1939 הקים משה פרנקנטל את מחלבת "נגה" בכפר שמריהו. פרנקנטל היה הראשון שייצר חלב שעבר תהליך עיקור, במכונה שייבא לשם כך. "טנא" הייתה אגודה שיתופית מרכזית לשיווק תוצרת חקלאית של מושבי רסקו והוקמה על ידי יהודה בכר, ממייסדי אבן יהודה. בדצמבר 1953 הוחל בייצור חלב מעוקר, המוצר העיקרי של המחלבה והיצרנית היחידה בישראל אז של חלב מעוקר. בנוסף יוצרו גם חלב מפוסטר, שוקו וגבינות קשות (אילת, ערד ומצדה). המחלבה קיבלה ציוד ייצור רב מארגון יוניצף. מאוחר יותר מכר פרנקנטל את חלקו בטנא נגה לרסקו.
בשנת 1957 ייצרה המחלבה כחצי מיליון ליטר בשנה (כ-700,000 בקבוקי חלב בחודש). בשנת 1958 רכשה טנא נגה את "המחלבות המאוחדות" ברמת גן, שהעסיקו בין 60 ל-70 עובדים. בסוף 1963 העסיקה המחלבה כ-100 עובדים. באוקטובר 1967 הוחלט על מיזוג שני המפעלים (בכפר שמריהו וברמת גן) ומעבר לרמת גן. חברת רסקו הפכה לבעלת טנא נגה (שעד אז החזיקה ב-65 אחוזים מן המניות), כיוון שהמשקיעים סירבו לכסות את חובות החברה. המחלבה נקלעה לקשיי נזילות ויגאל הורביץ רכש אותה בתחילת שנת 1970 תמורת לירה אחת. טנא נגה נכנסה לתחום הגלידות כאשר בסוף 1972 רכשה את מפעל הגלידות "אדניר", שהוקם ב-1964 ופעל באזור התעשייה באר טוביה, אחד ממפעלי חברת המושבים בדרום.
במאי 1981 הוחלט להעביר את המחלבה מרמת גן לקריית מלאכי. טנא נגה נמכרה ל"תנובה" בספטמבר 1981. חלק מציוד הייצור נמכר למחלבות גד. בשנות השמונים יוצרו תחת המותג טנא נגה גבינות רכות, חלב ושוקו, מעדני חלב וגלידות. שיווק המוצרים תחת המותג נמשך עד סוף שנות ה-80. בקריית מלאכי פעלו מפעל לגלידות ומחלבה לייצור מוצרי חלב. לאחר הרכישה הפרידה תנובה בין שני המפעלים - מפעל הגלידה הפך לחברה בפני עצמה - "גלידות טנא נגה".
בשנת 1996 הוקמה "גלידות נסטלה", מיזם משותף (Joint Venture) של תנובה ואסם, כיוון שמפעלי הגלידה לא הניבו את הרווחים המצופים. אסם ונסטלה רכשו 50% מסנוקרסט (מפעל בפתח תקווה) וגלידות טנא נגה. בשנת 1999 הוקם מפעל חדש בקריית מלאכי, שבו מוזגה פעילותם של שני המפעלים הישנים. בשנת 2003 רכשה אסם את חלקה של תנובה ב"גלידות נסטלה". החברה נמצאת כיום בבעלותה המלאה של חברת אסם.
התפשטות תרמית
התפשטות תרמית  היא הנטייה של החומר לשינוי הנפח כתגובה לשינוי טמפרטורה. כאשר החומר עובר חימום, החלקיקים מתחילים לנוע מהר יותר, ולכן בדרך כלל מתקבל מרחק ממוצע גדול יותר ביניהם. חומרים שמתכווצים עם עליית הטמפרטורה הם נדירים. האפקט הזה מתרחש בטווחי טמפרטורה מוגבלים (ראו דוגמאות בהמשך). אם נחלק את עוצמת ההתפשטות בשינוי בטמפרטורה, נקבל את המקדם של החומר להתפשטות תרמית.
חיזוי התפשטות
אם משוואת המצב זמינה, ניתן להשתמש בה כדי לחזות את הערכים של התפשטות תרמית בכל הטמפרטורות הנדרשות והלחצים, יחד עם הרבה פונקציות מצב אחרות.
תופעת ההתכווצות
מספר חומרים מתכווצים בחימום בתוך טווחי טמפרטורה מסוימים, וזה נקרא התפשטות תרמית שלילית, ולא "התכווצות תרמית". כך, לדוגמה, מקדם התפשטות תרמית של המים יורד לאפס כאשר הוא מקורר בערך ל-4 ° C, ואז הופך שלילי מתחת לטמפרטורה זו, זה אומר שיש למים צפיפות מקסימלית בטמפרטורה זו, וזה מוביל שגופי מים נמצאים בטמפרטורה זו בעומקים נמוכים יותר במהלך תקופות ארוכות. של מזג אוויר מתחת לאפס. כמו כן, לסיליקון טהור יש מקדם התפשטות תרמית שלילי בטווח טמפרטורות בין 18 קלווין ועד 120 קלווין.
גורמים המשפיעים על התפשטות תרמית
בניגוד לגזים או נוזלים, חומרים מוצקים נוטים לשמור על צורתם כאשר הם עוברים התפשטות תרמית. התפשטות תרמית בדרך כלל נמוכה יותר עם הגידול באנרגיית קשר, שיש לה גם השפעה על קשיות של מוצקים, ולכן, לחומרים קשיחים יש התפשטות תרמית נמוכה. נוזלים מתפשטים יותר ממוצקים אבל גם הם במידה מועטה. ההתפשטות התרמית של זכוכית גבוהה יותר מזו של גבישים. בהתארגנות מחדש של החלקיקים בטמפרטורת המעבר הזגוגית, אשר מתרחש בחומר אמורפי, מתרחשים שיבושים באפיון של מקדם התפשטות תרמית או חום סגולי. שיבושים אלה מאפשרים זיהוי של טמפרטורת המעבר הזגוגית בהם הופך נוזל בקירור לזכוכית. ספיגה או שחרור של מים (או ממיסים אחרים) יכול לשנות את גודלם של חומרים נפוצים. חומרים אורגניים משנים את גודלם בספיגת ממסים, במידה רבה יותר מאשר בעקבות ההשפעה של ההתפשטות התרמית. פלסטיק נפוץ שנחשף למים, לטווח הארוך, יכול להתפשט באחוזים רבים.
מקדם התפשטות תרמית
מקדם התפשטות תרמית, מתאר כיצד הגודל של האובייקט משתנה עם שינוי הטמפרטורה. באופן ספציפי, זה מודד את השינוי בגודל בכל טמפרטורה בלחץ קבוע. מספר סוגים של מקדמים פותחו: מקדם נפחי, מקדם של שטח ומקדם ליניארי. כל מקדם תלוי ביישום מסוים שבו הממדים נחשבים חשובים. עבור מוצקים, אפשר לצפות לשינוי אורך, או שטח. מקדם התפשטות תרמית נפחי הוא מקדם התפשטות תרמית הבסיסי ביותר. באופן כללי, חומרים מתפשטים או מתכווצים כאשר הטמפרטורה שלהם משתנה, ההתפשטות או ההתכווצות מתרחשת לכל הכיוונים. חומרים המתפשטים באותו קצב לכל כיוון נקראים איזוטרופיים. עבור חומרים איזוטרופיים, ניתן לחשב מקדם שטח או מקדם לנארי באמצעות מקדם נפח.
מקדם התפשטות תרמית נפחי כללי
במקרה הכללי של גז, נוזל, או מוצק, מקדם נפחי של התפשטות תרמית ניתנת על ידי: P מציין כי הלחץ מוחזק קבוע במהלך התפשטות, ו "V" מדגיש כי מדובר במקדם נפחי (לא ליניארי). במקרה של גז, העובדה שהלחץ מוחזק קבוע חשוב, כי נפח הגז משתנה באופן ניכר עם שינוי לחץ, וטמפרטורה. עבור גז בעל צפיפות נמוכה ניתן לראות בחוק הגז אידיאלי.
התפשטות במוצקים
חומרים בדרך כלל משנים את הגודל שלהם, כאשר הם נחשפים לשינוי הטמפרטורה בעוד הלחץ מוחזק קבוע. במקרה מיוחד של חומרים מוצקים, הלחץ אינו משפיע באופן ניכר על גודלו של האובייקט, ולכן, למוצקים, בדרך כלל אין צורך לציין כי הלחץ מוחזק קבוע. בהנדסת חומרים, למוצקים נפוצים, בדרך כלל יש מקדמי התפשטות תרמית שאינם משתנים באופן משמעותי בטווח של טמפרטורות שבו הם נועדו לשמש, לכן אין צורך בדיוק גבוה. חישובים מעשיים יכולים להיות מבוססים על ערך קבוע, על בסיס ממוצע של מקדם התפשטות.
התפשטות ליניארית
מקדם התפשטות תרמית ליניארית מתאר שינוי "מידות ליניאריות" של החומר לשינוי הטמפרטורה. זהו שינוי השבר באורך לפי מידת שינוי הטמפרטורה. בהתעלמות מהלחץ, אנחנו יכולים לכתוב:
כאשר L הוא מימד ליניארי (למשל אורך) ו dL/dT, הוא שיעור השינוי של ממד ליניארי לכל יחידת שינוי בטמפרטורה. ניתן להעריך שינוי בממד הליניארי: :
משוואה זו פועלת היטב כל עוד מקדם התפשטות ליניארי אינו משתנה בהרבה עם שינוי בטמפרטורה \Delta T. אם כן, המשוואה צריכה להיות משולבת.
השפעת ההתפשטות התרמית על מתיחה
עבור חומרים מוצקים עם אורך משמעותי, כמו מוטות או כבלים, התפשטות תרמית יכולה להיות מתוארת על ידי מתיחת החומר, וניתנת על ידי ומוגדרת כ: כלומר הוא אורך לפני השינוי בטמפרטורה, ו- הוא אורך לאחר השינוי בטמפרטורה. עבור רוב המוצקים, ההתפשטות התרמית פרופרציונלית לשינוי בטמפרטורה: לכן, שינוי במתיחה או בטמפרטורה יכול להיות מוערך על ידי: כאשר:
התפשטות שטח
מקדם התפשטות תרמית מתייחס לשינוי מידות שטח של חומר עם שינוי הטמפרטורה. זהו שינוי בשטח לכל שינוי בטמפרטורה. בהתעלמות מהלחץ, אנחנו יכולים לכתוב:
כאשר A שטח כלשהו של האובייקט, dA/dT הוא שיעור השינוי של שטח זה לכל יחידת שינוי בטמפרטורה. שינוי בממד הליניארי ניתן להעריך כ:
משוואה זו פועלת היטב כל עוד מקדם התפשטות הליניארי אינו משתנה הרבה עם שינוי בטמפרטורה \delta T. אם כן, צריכים לעשות אינטגרל למשוואה.
התפשטות נפחית
כאשר V הוא נפח החומר, dV/dT הוא שיעור השינוי בנפח זה עם הטמפרטורה. משמעות הדבר, הנפח של החומר משתנה במידה קבועה. לדוגמה, גוש פלדה עם נפח של 1 מטר מעוקב עשוי להתפשט 1.002 מ"ק כאשר הטמפרטורה עולה ב-50 ° C. זוהי התפשטות של 0.2%. אם היה לנו גוש של פלדה עם נפח של 2 מ"ק, ולאחר מכן, תחת אותם תנאים, זה היה מתפשט ל-2.004 מ"ק, שוב התפשטות של 0.2%. מקדם התפשטות נפחית יהיה 0.2% עבור עליה ב-50 ° C, או 0.004% לכל מעלה° C . אם ידוע מקדם ההתפשטות, נוכל לחשב את השינוי בנפח: כאשר \Delta V/V השבר הוא השינוי בנפח (למשל, 0.002) ו \Delta T הוא השינוי בטמפרטורה (50 ° C ). בדוגמה לעיל ההנחה מבוססת על כך שמקדם ההתפשטות אינו משתנה עם השינוי בטמפרטורה. לא תמיד זה נכון, אבל עבור שינויים קטנים בטמפרטורה, זהו קירוב טוב. אם מקדם התפשטות נפח משתנה במידה ניכרת עם הטמפרטורה, אז צריכים לעשות אינטגרל למשוואה לעיל:
כאשר T_0 היא הטמפרטורה ההתחלתית \alpha_V(T) הוא מקדם התפשטות נפח כפונקציה של הטמפרטורה T.
חומרים איזוטרופיים
עבור חומרים איזוטרופיים, עם אפשרות התפשטות מועטה, מקדם התפשטות תרמית ליניארי הוא שליש ממקדם התפשטות נפח.
יחס זה עולה כי הנפח מורכב משלושה כיוונים משותפים מאונכים. כך, שחומר איזוטרופי, עבור שינויים דיפרנציאליים קטנים, שליש ממקדם ההתפשטות הנפחית הוא ציר יחיד. לדוגמה, קח קוביית פלדה שיש לה צדדים של אורך L. הנפח המקורי יהיה V=L^3 והנפח החדש, לאחר עלייה בטמפרטורה, יהיה:
אנחנו יכולים לעשות את ההתמרות ועבור חומרים איזוטרופיים,. עכשיו נקבל:
מקדם התפשטות של הנפח ומקדם התפשטות הליניארי מוגדרים רק עבור שינויים קטנים מאוד בטמפרטורה ובממדים (כלומר, כאשר \Delta T ו - \Delta L הם קטנים). שני המונחים האחרונים אפשר להתעלם מהם ולכן אנחנו מקבלים את הקשר שלמעלה בין שני המקדמים. אם אנחנו מנסים ללכת אחורה וקדימה בין מקדמי נפח וליניארי תוך שימוש בערכים גדולים יותר של \Delta T אז אנחנו צריכים להביא בחשבון חזקה 3, ולפעמים אפילו את חזקה 4.
כמו כן, מקדם התפשטות תרמית של שטח הוא 2/3 ממקדם הנפח.
חומרים אנאיזוטרופיים
חומרים בעלי מבנים אנאיזוטרופיים, כגון גבישים (עם פחות מסימטריה של קובייה) והרבה חומרים מרוכבים, בדרך כלל יש להם מקדמים שונים של התפשטות ליניארית בכיוונים שונים. כתוצאה מכך, ההתפשטות הכוללת של הנפח מתחלקת באופן שווה בין שלושת הצירים. אם סימטריית הגביש היא מונוקליני או triclinic, אפילו הזוויות בין צירים אלה נכנעים לשינויים תרמיים. במקרים כאלה יש צורך לטפל במקדם ההתפשטות התרמית כמערכת וקטורים טנזור עם עד שישה אלמנטים עצמאיים. דרך טובה לבדוק את המרכיבים של הטנזור, הוא ללמוד את ההתפשטות על ידי שבירה של קרני X על דוגמיות אבקתיות של גבישים.
דוגמאות ויישומים
בעת תכנון מבנים גדולים, יש לקחת בחשבון התפשטות והתכווצות של חומרים. למשל, כאשר משתמשים בסרט מדידה או שרשרת כדי למדוד מרחקים עבור סקרי קרקע, בעת תכנון תבניות ליציקת חומר חם, ועם יישומים הנדסיים אחרים כאשר יש שינויים גדולים בממדים בגלל הטמפרטורה. התפשטות תרמית חשובה גם ביישומים מכניים. כדי להתאים חלקים זה על זה, למשל את התותב ניתן להתקין על מוט על ידי הפיכת הקוטר הפנימי שלו קטן יותר במעט מאשר קוטר המוט, ולאחר מכן לחמם אותו עד שהוא משתלב לאורך המוט, ולאפשר לו להתקרר לאחר שהוא נדחף על המוט, ובכך להשיג 'התכווצות מתאימה'. שיטת התכווצות מתאימה היא שיטה תעשייתית, בה מחממים רכיבי מתכת בין 150 ° C ל-300 ° C, בכך גורמים להם להתפשט, ואז מתאפשרת הכנסה או הסרה של רכיב נוסף.
קיימות כמה סגסוגות עם מקדם התפשטות ליניארית קטן מאוד, וניתן להשתמש בהן ביישומים הדורשים שינויים קטנים מאוד בתוך הממד הפיזי בטווח של טמפרטורות. אחד מהם הוא Invar 36, עם α שווה בערך 0.6x10-6/°C. סגסוגות אלה שימושיות ביישומים בחלל ובתעופה שבו קיים טווח טמפרטורות רחב שעלולות להתרחש. המנגנון של פולינג'ר משמש כדי לקבוע את התפשטות ליניארית של מוט מתכתי במעבדה. המנגנון מורכב מגליל מתכת סגור בשני הקצוות (המכונה מעיל קיטור) ומכיל פתח כניסה ופתח יציאה של קיטור. הקיטור לחימום המוט, מסופק על ידי דוד המחובר על ידי צינור גומי לפתח הכניסה. מרכז הגליל מכיל חור להכניס מד טמפרטורה. המוט שאותו אנו בודקים, מוקף מעיל קיטור. קצה אחד של המוט חופשי, והקצה השני נלחץ על ידי בורג קבוע. המיקום של המוט נקבע על ידי מיקרומטר מד בורג או spherometer. השליטה על התפשטות תרמית של קרמיקה מהווה יתרון גדול. לדוגמה, כלי קרמיקה הם שבירים ולא יכולים לסבול שינויים פתאומיים בטמפרטורה מבלי שייסדקו, אם ההתפשטות שלהם גבוהה מדי. קרמיקה צריכה להיות משולבת עם מגוון רחב של חומרים, ולכן יכולת ההתפשטות שלה חייבת להיות מתאימה ליישום. הזיגוג על הקרמיקה צריך להיות מחובר היטב עם בסיס פורצלן (או מבנה גוף אחר), וההתפשטות התרמית שלו חייבת להיות מכוונת "להתאים" עם הגוף הקרמי, כך שרעידות לא יתרחשו. דוגמאות טובות של מוצרים אשר הצלחתם קשורה לאופן התפשטותם הם קרמיקה-קורנינג CorningWare והמצת-האלקטרוני, spark-plug. בהתפשטות התרמית של גופים קרמיים ניתן לשלוט באמצעות שרפה בכיוון הרצוי, כדי ליצור סוגי גבישים שישפיעו על ההתפשטות הכוללת של החומר לכיוון הרצוי. ניתן גם להשתמש בחומרים המכילים חלקיקים שבשרפה יניבו את המבנה הפנימי הרצוי. ההתפשטות התרמית של הזיגוג, נשלטת על ידי ההרכב הכימי שלו, וכן על ידי לוח זמני השרפה שבה היו נתונים. בדרך כלל יש מערכת שלמה של שיקולים, שמתחשבת בהתפשטות של גוף הקרמיקה והתפשטות הזיגוג יחדיו, וחשוב גם להתייחס לתכונות נוספות שיתקבלו מהתהליך של השרפה. התרחבות כתוצאה מחום יש לקחת בחשבון ברוב תחומי ההנדסה. להלן כמה דוגמאות: מדי טמפרטורה הם יישום אחר של התפשטות תרמית - הם מכילים נוזל (בדרך כלל כספית או אלכוהול) אשר מוגבלים לזרום בכיוון אחד בלבד (לאורך הצינור הנימי). השינוי בנפח נובע מהשינוי בטמפרטורה. מד טמפרטורה דו מתכתי מכני משתמש ברצועה דו מתכתיות המתכופפת עקב מקדמי ההתפשטות התרמית השונים של שתי המתכות.
מקדמי התפשטות תרמי של חומרים שונים
סעיף זה מסכם את המקדמים עבור כמה חומרים נפוצים. בטבלה שלהלן, טווח עבור α הוא בין 10−7/°C עבור מוצקים קשים עד 10−3/°C עבור נוזלים אורגניים. α משתנה עם הטמפרטורה ועוד כמה חומרים יש שונות גבוהה מאוד. עבור חומרים איזוטרופיים מקדמי ההתפשטות התרמית הליניארית α ומקדם התפשטות תרמית נפחי β קשורים על ידי β = 3α. עבור נוזלים בדרך כלל מקדם התפשטות נפחית מופיע והתפשטות ליניארי מחושב כאן להשוואה. (הנוסחה β≈3α בדרך כלל משתמשים בה עבור מוצקים).
הערות שוליים
fa:ضریب انبساط گرمایی
מוקדמות מונדיאל 2018 - אסיה
46 הנבחרות החברות בקונפדרציית הכדורגל של אסיה (AFC) התמודדו על ארבעה וחצי מקומות למונדיאל 2018. המוקדמות התקיימו בשלושה סיבובים שבסיומם 4 קבוצות עלו למונדיאל. בנוסף התקיים סיבוב רביעי בו נקבע הנבחרת שתתמודד על כרטיס נוסף נגד נבחרת מאמריקה הצפונית.
הערות
נבחרת הודו, תימן, מזרח טימור, קמבודיה, הרפובליקה הסינית ובהוטן עלו לסיבוב השני.
סיבוב שני
כל מנצחות הבתים ו-4 מהמדורגות במקום השני עולות לשלב הבא במוקדמות המונדיאל. שלוש הנבחרות שסיימו ראשונות בכל בית ו-4 מהמסיימות במקום הרביעי עולות לסיבוב המוקדמות השלישי של גביע אסיה 2019.
טבלת דירוג המקום השני
הטבלה מבוססת על המשחקים נגד הקבוצות שסיימו בארבעת המקומות הראשוניים בכל בית. ארבע הראשונות עלו לשלב הבא.
סיבוב שלישי
12 הקבוצות שעלו לסיבוב השלישי חולקו לשני בתים של 6 קבוצות. שתי הקבוצות הראשונות בכל בית יעלו למונדיאל. שתי הקבוצות במקום השלישי, ישחקו ביניהן על המקום החמישי המקנה את הזכות להשתתף במשחק הפלייאוף נגד הרביעית בצפון ומרכז אמריקה.
בית א
איראן וקוריאה הדרומית העפילו ישירות למונדיאל וסוריה העפילה לפלייאוף.
בית ב
יפן וערב הסעודית העפילו ישירות למונדיאל ואוסטרליה העפילה לפלייאוף.
סיבוב רביעי
4 הקבוצות שסיימו בשני המקומות הראשונים בכל בית עלו למונדיאל. שני המקומות השלישיים התחרו ביניהן על הזכות לשחק בפלייאוף הביניבשתי.
חיים לזר-ליטאי
חייו
לזר-ליטאי נולד בשנת 1914 בשם חיים לזר בפוניבז' שבליטא, בן לבתיה (לבית יפה) ואליהו לזר. הוא למד בישיבת פוניבז', והצטרף לבית"ר כילד בן עשר, בעקבות נאום של זאב ז'בוטינסקי. עד 1940 היה מפקד מעו"ז בית"ר בפוניבז'. בתחילת מלחמת העולם השנייה למד בווילנה, ונכלא בגטו וילנה עם הקמתו.
לזר הצטרף אל ארגון הפרטיזנים המאוחד (פ.פ.או, FPO) כאיש בית"ר, לצדו של יוסף גלזמן. הוא יצא מן הגטו ביולי 1943 בקבוצה של 35 לוחמים. בדרכם ליערות נתקלו במארב גרמני, ורק 13 מהם שרדו את הקרב. לזר לחם כפרטיזן וכמפקד מחלקה ביערות רודניקי ויערות נארוץ'. באפריל 1944 נפצע כשחימש מוקש שנועד לפגוע ברכבת נשק גרמנית, וידו הימנית נקטעה. בתקופה זו הכיר את חיה לבית שפירא, ונישא לה ב-1944.
אחרי המלחמה עבר לפולין, שם היה חבר בוועדה העליונה לארגון הבריחה. בהמשך עבר לאיטליה, שם היה נציב בית"ר וחבר המרכז והנשיאות של ארגון הפליטים. ב-1946 נבחר כציר לקונגרס הציוני ה-22. במרץ 1947 עלה לארץ ישראל עם אשתו, שהייתה בחודש התשיעי להריונה. אחרי עלייתו השתמש בשם העט "ח. ליטאי" ובהמשך שינה את שמו לחיים לזר-ליטאי.
בשנות ה-70 הקים לזר-ליטאי את מוזיאון הלוחמים והפרטיזנים במצודת זאב בתל אביב. הוא ערך 83 חוברות שהוצאו על ידי המוזיאון.
לזר-ליטאי נפטר בתל אביב ב-1997.
משפחתו של לזר
אמו של לזר-ליטאי נפטרה בילדותו. ארבעה מאחיו ואחיותיו עלו לארץ-ישראל לפני השואה. אביו ואחותו שרה נספו בשואה. אחותו עדה נכלאה במחנות ריכוז ושרדה. רעייתו חיה לזר אף הייתה פרטיזנית ועסקה אף היא רבות בחקר ותיעוד השואה.
יצירתו
לזר-ליטאי עסק במחקר והנצחה, ונאבק בהשכחת פועלם של אנשי בית"ר בשואה ואחריה. בתו, שרה אוסצקי-לזר, כתבה כי פעל מתוך תחושת שליחות היסטורית, וכי ניסה ללא הצלחה לקבל מתנועת החירות סיוע למחקריו. כבר בינואר 1948 פרסם, בעיתון המשקיף, כתבות ראשונות על קורותיו בשנות השואה. מחקריו עוסקים בחלקם של אנשי בית"ר בהתנגדות בזמן השואה, בהעפלה, ובמאבק לעצמאות.
ספרו הראשון, חורבן ומרד (1950) הוא ספר אישי אוטוביוגרפי העוסק בארגון הפרטיזנים המאוחד בגטו וילנה ובלחימתו של המחבר כפרטיזן.
בשנת תשי"ח-1958 זכה לזר-ליטאי בפרס ז'בוטינסקי לספרות ולמחקר על ספרו אף-על-פי - ספר עלייה ב'.
לזר-ליטאי טען ב-1948 כי חלקו של הארגון הצבאי היהודי (זז"וו – ZZW) במרד גטו ורשה הושכח במכוון, מסיבות פוליטיות, כבר בעצרת הזיכרון הראשונה למרד שהתקיימה בלובלין באפריל 1945. ספרו מצדה של ורשה, שפורסם ב-1963, מתאר, לפי עדויות ומקורות כתובים, את תפקידו המרכזי של הארגון הבית"רי.
ספרו האחרון, בית"ר בשארית הפליטה, הופיע ב-1997, סמוך לפטירתו. הספר עוסק בפועלם של שרידי חברי בית"ר בארגון "הבריחה" וההעפלה.
קישורים חיצוניים
מפרי עטו:
.nato
הדומיין .nato היה תחום ברמה העליונה (TLD) במערכת שמות הדומיינים (DNS) של האינטרנט. התחום התווסף בסוף שנות ה-80 על ידי מרכז המידע ברשת לשימוש בנאט"ו, ארגון האמנה הצפון-אטלנטית, בהתבסס על הרציונל שאף אחד מהתחומים העליונים שהיו קיימים אז לא שיקף באופן הולם את מעמדו כארגון בינלאומי, אולם זמן קצר לאחר תוספת זו הציע פאול מוקפטריס, מעצב ה-DNS, לנציגי נאט"ו כי nato.int תהיה בחירה טובה יותר. ה-TLD .int נוצר לשימוש בארגונים בינלאומיים, ונאט"ו עברה לשימוש ב-nato.int. בעקבות חוסר שימוש, ה-TLD nato נמחק ביולי 1996.
לימפומה
לימפומה (Lymphoma; בעברית: סרטן הלימפה) היא מחלה ממאירה המתבטאת בגידולים סרטניים במערכת הלימפה או בלימפוציטים (תאי דם לבנים מסוגים שונים, ובמקרים אלה מדובר גם בסוג של סרטן הדם). ארגון הבריאות העולמי מסווג את הלימפומות לחמש קבוצות, על פי סוג התאים הנפגעים בהן:
עד שנת 2001 נהוג היה לחלק את עשרות סוגי הלימפומות הידועות לשתי קבוצות - לימפומות הודג'קין ולימפומות שאינן הודג'קין. אף כי חלוקה זו עדיין משמשת בספרות הטיפולית, לימפומות מסוימות שסווגו בעבר כ"לימפומות הודג'קין לא קלאסיות" מסווגות כיום לצד לימפומות אחרות של תאי B.
בעוד לימפומת הודג'קין מופיעה בקשרי הלימפה, לימפומות אחרות עלולות להופיע בכל מקום בו נמצאת מערכת הלימפה. שיעור ההחלמה הממוצע מלימפומות עומד באופן גס על כ-50%, בעוד שבלימפומות מסוג הודג'קין קלאסי ניתן להשיג החלמה בסבירות העולה על 90%, בכפוף לאבחון מהיר דיו והתאמת תוכנית טיפולים מתאימה.
לימפומות הודג'קין
כעשירית מהלימפומות מופיעות בקשרי הלימפה ונופלות להגדרות הלימפומות מסוג הודג'קין. המחלה מאופיינת בדרך-כלל בהגדלה של קשרי לימפה אחדים, מעל או מתחת לסרעפת, מלווה באיבוד משקל, חום והזעה. יש מקרים בהם המחלה מוגבלת לאזור יחיד, כגון הלוע העליון.
לימפומות תאי B
למעלה מ-70% מהלימפומות פוגעות בתאי B. הטיפול בלימפומה הוא בדרך כלל באמצעות כימותרפיה. לעיתים נעזרים בטיפול קרינתי, השתלת מח עצם או התערבות כירורגית להסרת גידולים מגוף החולה.
בשנת 1997 אושרה לשימוש תרופה על בסיס נוגדן כימרי חד-שבטי לטיפול בלימפומות תאי B. התרופה "ריטוקסימב" (Rituximab) הידועה בשמה המסחרי "מבְּתֶרה" (MabThera) מיועדת לתקוף את תאי B בלבד וכך להגביר את יעילות הריפוי תוך הפחתת תופעות לוואי לא רצויות, אך גם לתרופה זו סיכונים משלה. התרופה הוכנסה ב-2005 לסל התרופות הישראלי בהתוויה של סרטן זה בלבד.
עם לימפומות אלה נמנות:
לימפומות תאי T
לימפומות תא T מהוות כעשירית מהלימפומות. חלקן נגרמות על ידי נגיף אפשטיין-בר, חלקן כתולדה של החלשת מערכת החיסון על ידי גורמים אחרים וחלקן מסיבות סביבתיות לא ידועות, אך לא מידבקות או תורשתיות.
עם לימפומות אלה נמנות:
עילאר
עילאר (בערבית: عِلار) היא עיירה פלסטינית בנפת טולכרם בצפון יהודה ושומרון, הממוקמת כ-10 ק"מ צפונית-מזרחית לטולכרם, ו-25 ק"מ ממזרח לנתניה. היא גובלת בעתיל ממערב, בכפר ראעי ממזרח וחרמש מצפון. על פי הלשכה המרכזית לסטטיסטיקה הפלסטינית, בעילאר התגוררו 6,190 תושבים בשנת 2007. 6.6% מכלל האוכלוסייה בכפר היו פליטים בשנת 1997. שטח הכפר הוא כ-14,000 דונמים (14 קילומטרים רבועים). הצפיפות היא 440 נפש לקמ"ר.
היסטוריה
בכפר נמצאו שרידי חרס מתקופות הברזל, ההלניסטית, הרומית, הביזנטית, המוסלמית וימי הביניים.
בשנת 1596 (תחת שלטון האימפריה העות'מאנית) עילאר מופיע ברישומי המס העות'מאנים כחלק מנפת (נהיה) ג'בל שאמי, שבמחוז (ליוה) שכם. בכפר התקיימו 41 משקי בית, כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים ובהם חיטה, שעורה, יבולי קיץ, עצי זית, כוורות ועזים, בנוסף על מס הג'יזיה ועל הכנסות מזדמנות. בסך הכל תושבי הכפר שילמו 5,074 אקצ'ות. כל המיסים הועברו לוקף המקומי. בשנת 1838 עילאר צוין ככפר ברובע א-שרעוויה א-שורקייה (המזרחי), צפונית לשכם.
המפקד האוכלוסין בשנת 1922 שנערך על ידי שלטונות המנדט הבריטי, מנה הכפר 835 תושבים - כולם מוסלמים, מספר זה גדל במפקד 1931 ל-1,047 תושבים, ב-268 בתים. בסקר הכפרים של 1945 אוכלוסיית עילאר הייתה 1,450, כולם מוסלמים, עם 13,981 דונם אדמה על פי סקר קרקעות ואוכלוסיות רשמי. 4,432 דונם היו מטעים וקרקע להשקיה, 5,431 שימשו לדגנים, ואילו 33 דונם היו אדמות בנויות (עירוניות).
בשנת 1961 אוכלוסיית עילאר מנתה 2,499 תושבים.
ספרי Eyewitness
ספרי Eyewitness (באנגלית: Eyewitness Books) הם סדרה של ספרי עיון המיועדת לילדים ולבני נוער, שהחלה לצאת לאור באנגליה בהוצאת דורלינג קינדרסלי ב-1988. לסדרה יש כיום מעל מאה כותרים במגוון נושאים, כגון דינוזאורים, יהדות, מצרים העתיקה, נשק ושריון, דגלים, כימיה, מוזיקה, מערכת השמש, קולנוע וויליאם שייקספיר. לפי נתוני ההוצאה, מעל 50 מיליון עותקים נמכרו ב-36 שפות.
מייקל קארט תיאר את הסדרה בעיתון Booklist:
חלק מהספרים יוצאים במארזים מיוחדים הכוללים בנוסף לספר הראשי גם תקליטור CD עם התמונות במדיה דיגיטלית, כרזה אינפורמטיבית לתלייה על הקיר, ספרי פעילות ואף דגמים להרכבה.
חלק מהספרים הפכו מאוחר יותר לסדרת טלוויזיה שנקראה בישראל "טבע עולמי".
מדריכי Eyewitness
מדריכי Eyewitness הם סדרה של מדריכי טיולים, שהחלה לצאת בתחילת שנות ה-90. המרכיב העיקרי במדריך הוא תצלומים ואיורים, והטקסט נלווה אליהם ומסביר אותם. המידע מסודר לפי חלוקה לאזורים. מרכיב ייחודי לסדרה זו הוא דפי Street-by-Street, המציגים מפה תלת-ממדית של אזור קטן, עם מסלול לטיול רגלי בן שעה או שתיים באזור זה.
הסדרה מתורגמת לשפות אחדות, ואחדים מספריה תורגמו לעברית ויוצאים לאור בהוצאת שטיינהרט-קציר.
אנדריי קרמאריץ'
אנדריי קרמאריץ' (בקרואטית: Andrej Kramarić; נהגה: [ǎndrej krǎmaritɕ]; נולד ב-19 ביוני 1991 בזאגרב, יוגוסלביה) הוא כדורגלן קרואטי המשחק בעמדת החלוץ בקבוצת הופנהיים ונבחרת קרואטיה.
קרמאריץ' החל את לשחק בגיל שש בקבוצות הילדים של דינמו זאגרב ובגיל 17 ערך את הופעת הבכורה בבוגרים. במהלך שנותיו בקבוצות הצעירות הבקיע למעלה מ-450 שערים והוא שיאן המועדון.
דינמו זאגרב
קרמאריץ' החל את לשחק בגיל שש בקבוצות הילדים של דינמו זאגרב. ב-24 במאי 2009 ערך את הופעת הבכורה בקבוצת הבוגרים של המועדון במשחק נגד היריבה העירונית נ.ק. זאגרב. הופעה זאת הייתה ההופעה היחידה שלו בקבוצה במהלך עונת 2008/2009. עונה לאחר מכן הפך לחלק מסגל הקבוצה בצורה סדירה. ב-15 ביולי 2009 ערך את הבכורה האירופית שלו במשחק מול קבוצת פיוניק ירוואן הארמנית במסגרת מוקדמות ליגת האלופות. במהלך העונה הבקיע 7 שערים ב-24 משחקים בהם שותף וזכה עם הקבוצה בתואר האליפות. בנוסף, הבקיע 4 שערים בחמישה משחקי גביע וששותף בחמישה משחקים במסגרת האירופאית, בהם לא הבקיע.
לאחר מינויו של ואהיד חלילודז'יץ' למאמן הקבוצה הפך קרמאריץ' לשחקן מחליף ומיעט לקבל דקות משחק במהלך עונת 2010/2011. למרות מיעוט הדקות הבקיע 5 שערים במהלך העונה ובסיום העונה היה שותף בזכייה של הקבוצה בדאבל - אליפות וגביע. דקות המשחק הצטמצמו עוד יותר ובמחצית הראשונה של העונה הבאה רשם רק 3 הופעות. בפברואר 2012 הושאל לקבוצת לוקומוטיבה זאגרב. במחצית העונה הראשונה בלוקומטיבה כבש 5 שערים ובעונה שלאחר מכן הוסיף 15 שערים וסיים במקום השני מבין כובשי השערים בליגה הקרואטית.
בעקבות הצלחתו הוחזר לסגל דינמו זאגרב, בתקווה שיסייע לקבוצה שהתקשתה להבקיע שערים. למרות הציפיות הגדולות מצא את עצמו שוב כשחקן מחליף ומיעט לקבל דקות משחק. קראמיץ' הביע את חוסר שביעות רצונו בריאיון עיתונאי. זוראן מאמיץ', מנהל הקבוצה, לא ראה זאת בעין יפה והחליט להציבו ברשימת ההעברות.
רייקה
באוגוסט 2013 חתם בקבוצת רייקה. ב-15 בספטמבר ערך את הופעת הבכורה בקבוצה, כשפתח במשחק נגד קבוצת סלאבן בלופו ואף הבקיע את השער היחיד במשחק. ב-19 בדצמבר הבקיע את השלושער הראשון בקריירה בתיקו 3:3 מול קבוצת איסטרה. בעונתו הראשונה בקבוצה הבקיע 27 שערים בכל המסגרות וזכה עם הקבוצה בגביע. ב-11 ביולי היה שותף לזכייתה הקבוצה בסופרקאפ הקאוטי, כשעלה כמחליף במשחק נגד קבוצתו לשעבר, דינמו זאגרב.
את עונת 2014/2015 פתח עם חמישה שערים בשני המשחקים הראשונים, כולל שלושער מול היידוק ספליט. ב-23 באוקטובר הבקיע שלושער נוסף, הפעם מול קבוצת פיינורד במסגרת הליגה האירופית. ב-9 בנובמבר הבקיע חמישייה בניצחון 6–0 על לוקומטיבה. במחצית העונה הראשונה כבש סך של 28 שערים בכל המסגרות, בעקבות כך זכה להתעניינות מצד קבוצות מובילות בפרמייר ליג.
לסטר סיטי
ב-8 בינואר 2015 חתם בקבוצת לסטר סיטי תמורת כ-9 מיליון ליש"ט. ב-10 בפברואר הבקיע את שער הבכורה שלו בקבוצה, בהפסד 1–2 לקבוצת ארסנל. קרמאריץ' התקשה למצוא את מקומו בהרכב הקבוצה ובעונת 2015/2016, בה זכה עם הקבוצה באליפות, שותף בשני משחקים בלבד.
הופנהיים
ב-21 בינואר 2016 הושאל לקבוצת הופנהיים עד לסיום העונה. ב-13 בפברואר הבקיע את שער הבכורה בקבוצה, בתיקו 1-1 מול קבוצת ורדר ברמן. באותו משחק הורחק בדקה ה-77, לאחר שקיבל כרטיס צהוב שני במשחק. עד לסיום העונה כבש ארבעה שערים נוספים. בסיום העונה, לאחר סיום הסכם ההשאלה, חתם על חוזה חדש בקבוצה ל-4 עונות. ב-24 בינואר 2021 הוא עקף את איוויצה אוליץ' והפך לכובש השערים הקרואטי הבכיר בכל הזמנים בבונדסליגה לאחר שכבש צמד בניצחון 3–0 על פ.צ. קלן והגיע ל-74 שערים. ב-15 במאי, בתיקו 1–1 עם ארמיניה בילפלד, כבש קרמאריץ' את שערו ה-19 לעונת 2020/2021, שיא לשחקן הופנהיים, תוך שהוא עוקף את ודאד איבישביץ' שכבש 18 שערים בעונת 2008/2009.
נבחרת לאומית
קרמאריץ' שיחק בכל הנבחרות הצעירות של קרואטיה ובסך הכל שותף ב-53 משחקים, בהם הבקיע 22 שערים. ב-20 באוגוסט 2014 זומן לראשונה לנבחרת הבוגרת. את הבכורה ערך במשחק ידידות מול נבחרת נבחרת קפריסין בו בישל את שער הניצחון. חמישה ימים לאחר מכן הבקיע את שערו הראשון בנבחרת בניצחון 2–0 על נבחרת מלטה במסגרת מוקדמות יורו 2016. הוא נכלל בסגל הסופי ליורו, אך במהלכו שיחק רק 5 דקות בשלושה משחקים. נכלל בסגל הנבחרת לקראת מונדיאל 2018, והבקיע את שער השוויון בשלב רבע הגמר במשחק מול רוסיה. הגיע עם נבחרת קרואטיה לגמר גביע העולם אשר הסתיים בתוצאה 2–4 לנבחרת ￼צרפת.
נכלל בסגל נבחרת קרואטיה לטורניר מונדיאל 2022.
שלום בער סורוצקין
הרב שלום בער סורוצקין (נולד בכ"ח בתמוז ה'תשכ"ח, 24 ביוני 1968) הוא ראש ישיבת עטרת שלמה הכוללת מעל 40 מוסדות בישראל, בהם הישיבה הגדולה עטרת שלמה, גני ילדים, תלמודי תורה, ישיבות קטנות וכוללי אברכים.
ביוגרפיה
נולד בקרית ישיבת טלז שבקליבלנד, אוהיו, לרב בנימין ופייגא סורוצקין, למד בישיבת אמרי ברוך שבראשות אביו, ולאחר מכן בישיבת בריסק בראשות הרב משולם דוד הלוי סולובייצ'יק.
הקמת רשת עטרת שלמה
בשנת ה'תשנ"ד החל לשמש כמנהל רוחני בכולל ברית התורה בעיר ביתר עילית, לאחר שראש הכולל לא עמד בתשלום משכורות האברכים לקח הרב סורוצקין על עצמו את אחזקת הכולל, ולאחר שנה סגר את הכולל בביתר ופתח את כולל עטרת שלמה הראשון בעיר בית שמש.
בשנת ה'תשנ"ט פתח את ישיבת אור אליעזר בבית שמש שהייתה אבן הפינה לרשת הישיבות הקטנות של מוסדות עטרת שלמה.
בהמשך פתח כוללים בערים נוספות, ביניהן בני ברק, ירושלים, מודיעין עילית, בית חלקיה, יסודות, צפת ועוד. רשת הכוללים "עטרת שלמה" הייתה יוצאת דופן בגודלה, ובשיאה למדו שם כ-2500 אברכים. בתחילת העשור השני של המאה ה-21, בעקבות הקיצוצים שעשתה הממשלה לכוללים והישיבות, התקשה הרב סורוצקין לשלם את מלגות האברכים. לאחר מאמצים רבים הצליח לגייס את הכספים לתשלום המלגות החסרות.
בהמשך עבר הרב סורוצקין להתמקד גם בתלמודי תורה ובישיבות קטנות שפתח ברחבי הארץ, במהלך השנים היה הרב סורוצקין שותף מרכזי בכמה יוזמות שנועדו לסייע לכלל האברכים בישראל.
בשנת ה'תשע"א פתח ישיבה קטנה "עטרת יוסף" בבני ברק.
בהמשך פתח עוד ישיבות קטנות בערים אלעד, ירושלים, בית שמש, נתיבות, ביתר, מודיעין עילית.
הרב סורוצקין היה מקורב לרב אהרן לייב שטיינמן שעמד בנשיאות מוסדותיו, וכן היה מקורב לרב חיים קניבסקי, שניהם סייעו לו בקשר עם נדיבים אמידים ברחבי העולם.
במרוצת השנים, קשר הרב סורוצקין קשרי ידידות קרובה עם חלק מאותם נדיבים.{{ניווט
ירוחם
}} }}
מוקדמות מונדיאל 2018 - אפריקה
53 הנבחרות החברות בקונפדרציית הכדורגל של אפריקה (CAF) התמודדו על חמש מקומות במונדיאל 2018 שיתקיים ברוסיה. המוקדמות באפריקה נערכו ב-3 סיבובים:
סיבוב שלישי
20 הקבוצות שעלו לסיבוב זה חולקו לחמישה בתים של 4 קבוצות. הקבוצה הראשונה בכל בית תעלה למונדיאל.
הגרלת הבתים התקיימה ב-24 ביוני 2016, הסיבוב החל באוקטובר 2016 והסתיים בנובמבר 2017.
Chasing After You
השיר הגיע למקום ה-39 במצעד השירים הדיגיטליים הקנדיים וקיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.
רקע וכתיבה
השיר נכתב על ידי ברינלי אדינגטון וג'רי פלאוורס והופק על ידי טדי ריימר וארון אשויס. ראיין הרד הצהיר כי: "הרגשתי ממש מבורך שזה נפל עליי לפני כמה שנים. היינו על חוף הים באיי קיימן – אני חושב שזה היה הטיול הראשון שעשינו אי פעם – ומארן הייתה כזו, 'אני רוצה לשיר איתך את השיר הזה'. לבסוף, החלטנו להקליט אותו יחדיו".
וידאו קליפ
הווידאו קליפ הרשמי של השיר בוים על ידי טי קיי מקמי, והועלה לערוץ היוטיוב של ראיין הרד ב-12 בפברואר 2021, בשידור חי בסמוך לצאתו כסינגל. בתחילת הקליפ, ניתן לראות את הרד מנגן בגיטרה לבדו בחדר המואר במנורות. בהמשך, הסצנה מתחלפת והוא מתיישב על כיסא כשמוריס עצמה חגה סביבו והשניים שותים משקה אלכוהולי.
נכון לאפריל 2021, מונה הצפיות של הקליפ עומד על למעלה מ-2 מיליון צפיות.
דסונגריפטריים
דסונגריפטריים (שם מדעי: Dsungaripteridae) הוא סוג של פטרוזאורים מקבוצת הפטרודקטיליים, אשר חיו בין סוף היורה לתחילת הקרטיקון סביב 157 עד 112 מיליון שנה.
מינים אלה שהידוע שבהם הוא הדסונגריפטרוס היו בעלי גודל בינוני וחלקם דמו מעט לפטרודקטילוס אך הם היו קרובים לפטרוזאורים גדולים כמו התלסודרומיים והאז'דרכיים. למינים אלה הייתה גולגולת רחבה עם לסת ארוכה ומשולשת שפנתה כלפי מעלה. היא הייתה בעלת שיניים - דבר נדיר אצל מרבית הפטרוזאורים של הקרטיקון. העיניים שלהם מוקמו באחורי הגולגולת.
הדסונגריפטריים בהסתמך על מבנה הלסתות והשיניים הותאמו לתפיסת דגים ולריסוק של צדפות ויצורים בעלי שריון. הם מעכו את הטרף בעזרת השיניים החזקות אך השטוחות בצורתם.
אה"מ אנטרפרייז (1848)
אוניית הוד־מלכותו "אנטרפרייז" (באנגלית: HMS Enterprise) הייתה אוניית חקר בריטית, שערכה שתי הפלגות אל האוקיינוס הארקטי בחיפוש אחר משלחתו האבודה של סר ג'ון פרנקלין. היא הייתה אוניית סוחר במקורה, שנרכשה על ידי האדמירליות הבריטית ב-1848 בעודה בבנייה. היא הותקנה וצוידה במיוחד להפלגה באזור הארקטי והושקה ב-5 באפריל 1848.
את ההפלגה הראשונה אל האוקיינוס הארקטי (1848-1849), דרך האוקיינוס האטלנטי, ערכה יחד עם אה"מ "אינווסטיגטור". על האונייה פיקד חוקר הארצות קפטן ג'יימס קלארק רוס. את ההפלגה השנייה (1850-1854) עשתה דרך האוקיינוס השקט ומצר ברינג כחלק ממשלחת בראשותו של ריצ'רד קולינסון.
ב-1860 הושאלה לרשות מגדלי האור של סקוטלנד והאי מאן (Northern Lighthouse Board) כדי לשמש מחסן פחם צף באוּבֶּן. ב-1889 הושאלה למשרד המסחר. ב-1903 הוצאה מן השירות ונמכרה.
אווז עורבני
אווז עורבני (שם מדעי: Anseranas semipalmata) הוא מין יחיד בסוגו והיחיד ששרד ממשפחתו שבסדרת האווזאים. נפוץ באגמים, ביצות וחופים בצפון אוסטרליה ובגינאה החדשה. האווז אינו נמצא בסכנה אך החל להיעלם מכמה אזורים באוסטרליה. הוא נחשב כעת חיה מוגנת במדינה, לאחר שבעבר ניצודו רבים מבני מינו על ידי האבוריג'ינים.
מאפיינים
למרות שהוא קרוי אווז, הוא לא משתייך למשפחת הברווזיים אלא למשפחה אחרת - אווזים עורבניים - בה כל שאר המינים נכחדו. המינים הקרובים אליו ביותר הם הקמיקיים בדרום אמריקה.
לאווז נוצות שחורות-לבנות ורגליים צהובות. יש לו שטח עור חשוף ורוד על הפנים ומקור ורוד וארוך, בעל בליטה מעוקלת ייחודית. לראשו כרבולת שחורה. אורכו 75-90 ס"מ, מוטת כנפיו 125-185 ס"מ ומשקלו 2.8 ק"ג בממוצע. הנקבות מעט יותר קטנות מהזכרים אך דומות להם במראה. הצעירים בעלי פלומה אפורה-לבנה ועור הפנים החשוף שלהם אפור ולא ורוד.
אווז זה חי בלהקות ומקנן על הקרקע. הנקבה מטילה 5-14 ביצים בממוצע. הוא אינו מונוגמי כמיני אווזים אחרים, והזכר מזדווג עם נקבות רבות. משערים, שתופעה זו מקטינה את הסיכון שהאפרוחים ייטרפו על ידי תנינים, נחשים, שחפים ועופות אחרים.
הרמן קוסמאנק פון בורגנוישטטן
הרמן קוסמאנק פון בורגנוישטטן (בגרמנית: Hermann Kusmanek von Burgneustädten; 16 בספטמבר 1860 – 7 באוגוסט 1934) היה מפקד בכיר בצבא האוסטרו-הונגרי במלחמת העולם הראשונה, אשר התפרסם כמושל פשמישל בזמן המצור על פשמישל.
תחילת דרכו
קוסמאנק נולד ב-16 בספטמבר 1860 בעיר סיביו שהשתייכה אז לאימפריה האוסטרית. העיר נמצאת כיום בתחומי רומניה המודרנית. קוסמאנק למד באקדמיה הצבאית הטרזיאנית, ובשנת 1879 התגייס לצבא כלויטננט. בין 1882-1884 הוא למד בבית הספר הצבאי בווינה, ולאחר מכן החל למלא תפקידי מטה. בנובמבר 1884 הועלה לדרגת אובר-לויטננט, ובמאי 1888 הועלה לדרגת האופטמן. באותה שנה הוא שובץ במטכ"ל של הקורפוס ה-3 בגראץ, ומאוחר יותר מונה למפקד פלוגה. בשנת 1894 הועלה לדרגת מיור, ולאחר קריירה קצרה במחלקה להיסטוריה צבאית של משרד המלחמה, הועבר לפקד על רגימנט החי"ר ה-63. בשנת 1895 הועלה לדרגת אוברסט-לויטננט, בתחילת 1903 קודם לדרגת אוברסט, וב-1 בנובמבר 1906 לדרגת גנרל-מיור.
באוקטובר 1908 הוא קיבל פיקוד על בריגדת החי"ר ה-65 ברבא, וב-1 בנובמבר 1910 הועלה לדרגת פלדמרשל-לוטננט, ובינואר 1911 הוא מונה למפקד הדיוויזיה ה-28 בליובליאנה. ב-3 באוקטובר 1913 קיבל תואר אצולה מאת פרנץ יוזף הראשון, קיסר אוסטריה.
מלחמת העולם הראשונה
בתחילת מלחמת העולם הראשונה באוגוסט 1914 הוא הפך למושל של מבצר פשמישל (כיום בפולין). ב-4 בספטמבר נפתח המצור על פשמישל בידי כוחות צבא האימפריה הרוסית. הכוחות שעמדו לרשתו של קוסמאנק היו בעלי ציוד גרוע, ומערכת ההגנה של המבצר הייתה מיושנת. עם זאת בינתיים פתח גנרל סבטוזר בורוייביץ' במתקפה לעבר פשמישל ביחד עם מתקפה של פאול פון הינדנבורג לעבר ורשה. וב- 21 באוקטובר נאלצו הרוסים להסיר את המצור על פשמישל. ב-1 בנובמבר קודם קוסמאנק לדרגת גנרל חיל הרגלים. עם זאת, ב-5 בנובמבר פתחו הרוסים במצור חדש. חייליו של קוסמאנק היו מותשים ורעבים, והוא התחנן בפני הקיסר לקבל את הצעת הכניעה המכובדת של הרוסים.
בסוף פברואר 1915 הודיע הרמטכ"ל קונרד פון הצנדורף לקוסמאנק כי לא ייערכו התקפות נוספות לצורך שחרור פשמישל, והורה לו לנהוג כפי ראות עיניו. ב-19 במרץ הוא ביצע התקפה נואשת בניסיון לשבור את המצור, שעלתה לו במחיר רב. הוא הורה לאנשיו להשמיד את מערכות ההגנה, כלי הנשק, אמצעי הלחימה וכל דבר אחר שהיה עשוי לסייע לרוסים, ורק לאחר מכן, ב-22 במרץ נכנע. 117.000 חיילים אוסטרו-הונגרים נכנעו בתוכם 9 גנרלים, 39 קצינים בכירים ו-2,500 קצינים נוספים. קוסמאנק שהה בשבי כמעט שלוש שנים, ושוחרר רק ב-1918 עקב חוזה ברסט-ליטובסק. לאחר שחרורו התקבל בכבוד בידי קרל הראשון, קיסר אוסטריה, והועלה לדרגת גנרל-אוברסט.
אחריתו
לאחר המלחמה פרש קוסמאנק מהצבא. הוא מת בווינה ב-7 באוגוסט 1934 והוא בן 73.
ארייס מריט
ארייס מריט (באנגלית: Aries Merritt; נולד ב-24 ביולי 1985) הוא אתלט מארצות הברית, הוא אלוף אולימפי (לונדון 2012), בעל מדליית ארד מאליפות העולם (בייג'ינג 2015) ושיאן העולם הנוכחי (2017) בריצת 110 מטר משוכות (12.80 שניות). נוסף לכך הוא אלוף העולם באולם בריצת 60 מטר משוכות (איסטנבול 2012).
ביוגרפיה
מריט נולד בגרנדה, מיסיסיפי וגדל במריאטה, ג'ורג'יה.
אלוף עולם לנוער
באליפות העולם באתלטיקה לנוער שנערכה בגרוסטו, איטליה בשנת 2004 זכה מריט במדליית זהב בריצת 110 מטר משוכות בתוצאה של 13.56 שניות, לפני דאירון רובלס מקובה (13.77 שניות).
באליפות המכללות (NCAA) שנערכה בשנת 2006 זכה מריט במדליית זהב ריצת 110 מטר משוכות בתוצאה של 13.21 שניות, התוצאה השנייה בטיבה בהיסטוריה של המכללות אחרי שיאו העולמי של רנאלדו נהמיה (13.00 שניות).
באליפות העולם באתלטיקה שנערכה בברלין, גרמניה בשנת 2009 סיים מריט במקום 27 בריצת 110 מטר משוכות בתוצאה של 13.70 שניות.
באליפות העולם באתלטיקה שנערכה בטגו, קוריאה הדרומית בשנת 2011 סיים מריט במקום חמישי בריצת 110 מטר משוכות בתוצאה של 13.67 שניות. בשלב חצי הגמר הוא קבע תוצאה של 13.32 שניות.
אלוף עולם באולם
באליפות העולם באתלטיקה באולם שנערכה באיסטנבול, טורקיה במרץ 2012 זכה מריט במדליית זהב בריצת 60 מטר משוכות בתוצאה של 7.49 שניות, לפני ליו שיאנג מסין (7.49 שניות) ופסקל מרטינו-לאגרד מצרפת (7.53 שניות).
במבחנים האמריקאים לאולימפיאדת לונדון (2012) שנערכו ביוג'ין, אורגון ב-30 ביוני 2012 קבע מריט בריצת 110 מטר משוכות את תוצאה השנה בעולם ושיא אישי חדש של 12.93 שניות, 6 מאיות השנייה איטי משיא העולם של דאירון רובלס. שבועיים לאחר מכן, בתחרות ליגת היהלום שנערכה בלונדון ב-13 ביולי הוא ניצח את באותה תוצאה, את אלוף העולם בן ארצו ג'ייסון ריצ'רדסון (13.06 שניות).
אלוף אולימפי
באולימפיאדת לונדון (2012) זכה ארייס במדליית זהב בריצת 110 מטר משוכות בשיא אישי חדש ותוצאת השנה בעולם של 12.92 שניות, לפני ג'ייסון ריצ'רדסון (13.04 שניות) והאנסל פארצ'מנט מג'מייקה (13.12 שניות).
שיאן עולם
בתחרות ליגת היהלום שנערכה בבריסל, בלגיה ב-7 בספטמבר 2012 קבע ארייס בריצת 110 מטר משוכות שיא העולם חדש של 12.80 שניות, שיפור לשיא בן ה-4 שנים ו-3 חודשים של דאירון רובלס (12.87 שניות).
פרשת הבתים בסמוך לקבר שמעון הצדיק
פרשת הבתים בסמוך לקבר שמעון הצדיק היא שורה של הליכים משפטיים ופסקי דין העוסקים בדיני קניין, דיני חוזים, משפט בינלאומי ומעשה בית דין. נושא הפרשה הוא מתחם מקרקעין על יד קבר שמעון הצדיק שנרכש והוחזק כהקדש בידי יהודים מהיישוב הישן, ובעקבות מלחמת העצמאות שוכנו בו משפחות פלסטיניות. לאחר מלחמת ששת הימים ואיחוד ירושלים נרשמה הקרקע מחדש על שם בעליה, ומאז מתנהל בין בעלי המתחם לדיירים סכסוך משפטי. לפרשה השפעות פוליטיות נרחבות והיא נתפסת אצל חלקים בציבור ובתקשורת כקשורה לסכסוך הישראלי-פלסטיני.
רקע
מחוץ לחומות העיר העתיקה של ירושלים ניצבת מערת קבורה אשר על פי המסורת מוכרת כקבר שמעון הצדיק. מתחם הקבר היה שייך לערבי תושב ירושלים, שגבה תשלום מיהודים שביקשו להיכנס לבקר ולהתפלל בקבר. באמצע המאה ה-19, כחלק מתהליך היציאה מן החומות, החלה להתפתח בהדרגה שכונה מוסלמית בשם שייח' ג'ראח מצפון לעיר העתיקה, סמוך לקבר שמעון הצדיק. הקשר ההיסטורי והדתי של היהודים למקום הביאו את הרבנים הראשיים לירושלים לפעול לקניית מתחם הקבר, ובהמשך הוקמו בסמוך לקבר שכונות יהודיות בשם שכונת שמעון הצדיק ונחלת שמעון.
העובדות
בשנת 1875, בהיותם הרבנים הראשיים בירושלים, רכשו הרב אברהם אשכנזי והרב מאיר אוירבך חלקות בשטח של כ-17 דונם במתחם קבר שמעון הצדיק, ורשמו אותם כהקדש. הבעלות על חלקות אלו עברה לוועדים של היישוב היהודי הישן בירושלים: ועד עדת הספרדים בירושלים והוועד הכללי כנסת ישראל. עם קום מדינת ישראל ופרוץ מלחמת השחרור כבש הצבא הירדני את מזרח ירושלים ובתוך כך את שכונת שמעון הצדיק, והיהודים שגרו בשכונה נאלצו להימלט ממנה.
בתקופת הכיבוש הירדני, מי שהחזיק בחלקות אלו היה הממונה הירדני על נכסי האויב. בשנת 1954 השכיר הממונה את שטח החלקות למשרד השיכון הירדני, שבנה במקום 28 יחידות דיור. דירות אלו היו מיועדות, על פי חוזה שנחתם בין ממשלת ירדן לאונר"א, עבור פליטים פלסטינים שישכרו את הדירות מהממשלה הירדנית ובכך יפסיקו להיחשב לפליטים על ידי אונר"א. בחוזים שנכרתו בין משרד השיכון הירדני לבין המשתכנים בדירות נקבעה תקופת ניסיון של שלוש שנות שכירות, כאשר בשנים אלו המשתכנים צריכים לשלם מיסים ודמי שכירות ולטפח את המקום. סעיף 11 לחוזים אלו קבע שבתום תקופת הניסיון משרד השיכון הירדני יעביר את הבעלות על הדירות למשתכנים ללא תשלום. העברת הבעלות לא יצאה לפועל.
לאחר מלחמת ששת הימים ואיחוד ירושלים, עברו הנכסים שהיו בידי הממונה הירדני על נכסי האויב לידי האפוטרופוס הכללי. על פי חוק הסדרי משפט ומנהל, על האפוטרופוס לשחרר את הקרקעות והנכסים שבידו לבעלים המקוריים שלהם, ואכן, בספטמבר 1972 שחרר האפוטרופוס את החלקות שבמתחם והבעלות על החלקות נרשמה על שם ועד עדת הספרדים בירושלים והוועד הכללי כנסת ישראל. בתעודת השחרור נכתב שהוא נעשה בכפוף לזכות צד ג' אם יש כזו, ושהשחרור אינו מהווה הוכחה לבעלות על הקרקע.